**Príloha č. 6 Zmluvy o Dielo – Kategorizácia vád**

**Kategorizácia vád**

Ak je výsledkom vykonania akceptačných testov zistenie, že Dielo alebo jeho časť nespĺňa parametre podľa tejto Zmluvy o dielo, Dielo resp. jeho časť má vady.

Vady Diela sú kategorizované nasledovne:

1. **„Vada úrovne (A)“** je vada Diela, ktorá spôsobuje tak závažné problémy, že ďalší priebeh, ani dodržanie predpokladaného časového plánu akceptačných testov nie je možné. Vada úrovne (A) spôsobuje najmä nasledovné chyby Diela:

* Dielo nie je možné používať alebo ovládať, resp. ide o vady jeho bezpečnosti,
* ďalšie vykonávanie akceptačných testov musí byť zastavené, dokiaľ nie je vada odstránená,
* ďalšie fungovanie SW nemôže byť rozumne zaručené,
* možnosť spôsobenia veľkej straty alebo až úplného znemožnenia samotnej podstaty využitia systému,
* možnosť zastavenia alebo poškodenia Diela alebo iných systémov Objednávateľa.

1. **„Vada úrovne (B)“** je vada Diela, ktorá by ohrozila ďalšie pokračovanie akceptačných testov, alebo by vážne ohrozovala ďalšiu prevádzku iných častí softvéru Informačného systému Objednávateľa, ak by nedošlo k jej odstráneniu. Vada úrovne (B) spôsobuje najmä nasledovné chyby Diela:

* niektoré časti funkcií programového vybavenia by neboli podporované bez rozumnej náhrady,
* neschopnosť programového vybavenia spracovať maximálnu možnú prevádzkovú záťaž.

Vadou kategórie B je aj Vada Vozidlového zariadenia, ktorá sa prejavuje výpadkom alebo nedostupnosťou alebo chybovým stavom funkčnosti niektorej časti Vozidlového zariadenia a súčasne výrazne ovplyvní funkčnosť, použitie, prevádzku Informačného systému.

1. **„Vada úrovne (C)“** je vada Diela, ktorá nie je vadou úrovne (A) ani vadou úrovne (B), najmä vada, ktorá spôsobí čiastočný neúspech akceptačných testov, alebo ktorá sa prejaví iba niekedy. Za bežných podmienok by nebola stratená žiadna dôležitá funkcia programového vybavenia alebo by bolo možné pre jej prekonanie nájsť rozumnú al¬ternatívu. Táto vada by neohrozila prevádzku Informačného systému Objednávateľa s reálnymi dátami.

Vadou kategórie C je aj Vada Vozidlového zariadenia, ktorá sa prejavuje výpadkom alebo nedostupnosťou alebo chybovým stavom funkčnosti niektorej časti Vozidlového zariadenia a súčasne výrazne neovplyvní funkčnosť, použitie, prevádzku IS.